મુંબઈઃ ભારતીય ક્રિકેટ કંટ્રોલ બોર્ડ (BCCI) પર ફરી એક વાર પૈસાનો વરસાદ થવાનું નક્કી છે, કારણ કે ભારતની ઘરેલુ દ્વિપક્ષીય શ્રેણીઓના મીડિયા રાઇટ્સ માટે સ્ટાર, સોની અને જિયો વચ્ચે બરાબરની હરીફાઈ જોવા મળી રહી છે. ભારતની ઘરેલુ દ્વિપક્ષીય શ્રેણીઓના ગ્લોબલ કૉન્સોલિડેટેડ મીડિયા રાઇટ્સ (GCR) મેળવવા માટેની બોલી બોર્ડની પહેલી ઈ-હરાજીના પહેલા દિવસના અંત સુધીમાં 4442 કરોડ રૂપિયા સુધી પહોંચી ગઈ હતી, જે સ્ટાર ટીવીની 2012ની રેકોર્ડ 3851 કરોડ રૂપિયાની બોલીના પહેલા જ 15 ટકા વધુ થઈ ચૂકી છે. જીસીઆરમાં આગામી પાંચ વર્ષમાં ભારતની તમામ 102 મેચો (ત્રણ ફોર્મેટમાં)ના જીસીઆર ઉપરાંત ડિજિટલ રાઇટ્સ પણ સામેલ છે.